Diari Oficial de la Generalitat Valenciana


Sumari del DOGV 9512, del 16-01-2023 (2023/275)

RESOLUCIÓ de 29 de desembre de 2022, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2023 el programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9512

Data del DOGV
:   16-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/275


Data del document
:   29-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 29 de desembre de 2022, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2023 el programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliència. [2023/275]  
  
L'instrument financer Next Generation EU, aprovat pel Consell Europeu el passat 21 de juliol de 2020, inclou, com a element central, un «Mecanisme de recuperació i resiliència» (MRR) la finalitat del qual és donar suport a la inversió i les reformes en els estats membres per a aconseguir una recuperació sostenible i resilient, al mateix temps que permetrà una sèrie de reformes basades en la justícia social tant a nivell nacional com en cogovernança amb les comunitats autònomes amb competències transferides.  
L'Acord del Consell de Ministres de 27 d'abril de 2021 va aprovar el Pla de recuperació, transformació i resiliència per a Espanya, de conformitat amb el que s'estableix per la Decisió d'execució del Consell (Council Implementing Decision'CID) de 13 de juliol de 2021 i d'acord amb el Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència.  
L'esmentat pla contempla quatre eixos: la transició ecològica, la transformació digital, la cohesió social i territorial i la igualtat de gènere; i aquests eixos orienten les deu polítiques palanca destinades a determinar l'evolució futura del nostre país. Dins de l'eix de promoció de la cohesió social i territorial a Espanya, es recullen les mesures dirigides a impulsar l'ocupació de qualitat. En concret, la política palanca VIII engloba la «Nova economia de les cures i polítiques d'ocupació», dins de la qual s'enquadra el component 23 «Noves polítiques públiques per a un mercat de treball dinàmic, resilient i inclusiu». A través d'aquest component (que inclou 11 reformes i 7 inversions) es pretén corregir els desequilibris del mercat laboral, agreujats per la caiguda d'activitat derivada de l'emergència sanitària.  
En concret, aquesta actuació se situa en la inversió 4 «Nous projectes territorials per al reequilibri i l'equitat - emprenedoria i microempreses», i té per finalitat fomentar projectes d'emprenedoria que contribuïsquen a la fixació de població en territoris en situació o risc de despoblament i que afavorisquen l'economia verda i digital.  
  
La dimensió local de la política d'ocupació (consagrada per l'article 4 del text refós de la Llei d'ocupació, aprovat pel Reial decret legislatiu 3/2015, de 23 d'octubre) contribueix a l'objectiu de política de cohesió econòmica, social i territorial de la Unió Europea, la finalitat de la qual és reduir les diferències entre els nivells de desenvolupament de les regions i aconseguir el desenvolupament harmoniós del conjunt de la Unió. De la mateixa manera, el desenvolupament de les polítiques d'ocupació en l'àmbit local, promovent el creixement equilibrat i sostenible de les diferents regions, compleix amb els Objectius de desenvolupament sostenible de l'agenda 2030, en particular, amb el huité i el desé: promoure el creixement econòmic sostingut, inclusiu i sostenible, l'ocupació plena i productiva i el treball decent per a tots, i reduir la desigualtat en i entre els països, respectivament.  
Amb aquesta mesura es contribueix al compliment de l'objectiu 346 de l'annex de la decisió d'execució del Consell d'aconseguir 68 projectes en tot l'Estat, així com a la implementació de la línia estratègica econòmica (Programa 1. Establiment d'un marc econòmic i fiscal favorable per a la promoció d'activitats econòmiques en municipis en declivi demogràfic) recollida en el Pla estratègic valencià antidespoblament 20-30, mitjançant el qual es concreta l'Agenda valenciana antidespoblació (Agenda AVANT).  
En aquesta actuació s'han inclòs instruments per a garantir el ple compliment del principi de «no causar perjudici significatiu» (principi «do no significant harm'DNSH»), d'acord amb el que es preveu en el Pla de recuperació, transformació i resiliència, en la decisió d'execució del Consell relativa a l'aprovació de l'avaluació del Pla de recuperació i resiliència d'Espanya (Council Implementing Decision'CID) i en el Reglament (UE) 2021/241 del Parlament Europeu i del Consell, de 12 de febrer de 2021 i la seua normativa de desenvolupament.  
  
LABORA, en la seua qualitat d'entitat executora per ser perceptora de fons del Pla de recuperació, transformació i resiliència (PRTR), elaborarà un pla de mesures antifrau en compliment de l'article 6 de l'Ordre ministerial MSY 5352/2021, de 29 de setembre, per la qual es configura el sistema de gestió del Pla de recuperació, transformació i resiliència, amb la finalitat de reforçar els mecanismes de prevenció, detecció, correcció i persecució del frau, la corrupció i els conflictes d'interessos.  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest servei en l'adreça web http://www.igae.pap.minhafp.gob.es/sitios/igae/es-es/paginas/denan.aspx, i en els termes establits en la Comunicació 1/2017, de 6 d'abril, de l'esmentat servei, que pot localitzar-se en la següent adreça web:   
http://www.labora.gva.es/es/comunicacio-del-servei-nacional-de-coordinacio-antifrau-de-la-intervencio-general-de-l-administracio-de-l-estat.  
L'article 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que «En la tramitació anticipada d'atorgament de subvencions, de conformitat amb el que es preveu en l'article 41 de la present llei, podrà arribar-se al moment procedimental immediatament anterior al de la resolució de la concessió, havent de constar en tots els tràmits que tal atorgament estarà condicionat a l'existència, en els pressupostos de l'exercici econòmic següent, de crèdit adequat i suficient per a això».  
  
En el projecte de pressupostos de la Generalitat per a l'exercici 2023 figura en el capítol IV del subprograma 322.91 «MRR. Pla de recuperació, transformació i resiliència» la línia de subvenció S8969 amb una dotació adequada i suficient per al finançament d'aquestes ajudes.  
  
De conformitat amb el que es preveu en l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, resolc:  
  
Primer. Objecte i àmbit  
Aquesta resolució té per objecte establir les bases i convocar per a l'exercici 2023 el programa «Nous projectes territorials per al reequilibri i l'equitat - emprenedoria i microempreses», pel qual es fomenta l'emprenedoria en municipis en situació o risc de despoblament així com l'emprenedoria verda i digital en la Comunitat Valenciana, en el marc del Pla de recuperació, transformació i resiliència.  
  
  
Segon. Finançament  
1. Aquestes subvencions es finançaran amb càrrec al capítol 4, codi de línia S8969000 «Emprenedoria social i innovadora», del subprograma 322.91 (MRR Pla de recuperació, transformació i resiliència), per un import global màxim estimat de 249.538 euros, fons finançats en la seua integritat pel «Mecanisme de recuperació i resiliència». En tot cas, la concessió d'aquestes subvencions queda condicionada a l'existència de crèdit adequat i suficient en el pressupost de LABORA Servei Valencià d'Ocupació i Formació per a l'exercici 2023.  
  
2. Per a facilitar la seua gestió, la dotació és objecte de territorialització de manera proporcional al nombre de persones registrades en LABORA Servei Valencià d'Ocupació i Formació, de la qual resulta la següent distribució estimativa:  
Alacant: 103.458,45 euros.  
Castelló: 25.976,91 euros.  
València: 120.102,64 euros.  
A fi de complir les obligacions relatives a l'etiquetatge climàtic (camp d'intervenció «047 Suport a processos de producció respectuosos amb el medi ambient i eficiència en l'ús de recursos en les pimes» de l'annex VI del Reglament (UE) 2021/241 del Parlament Europeu i del Consell, de 12.02.2021) i a l'etiquetatge digital (camp d'intervenció «100 Suport al treball per compte propi i a la creació d'empreses» de l'annex VII del mateix Reglament), es reserva un 25 % de cadascun d'aquests imports per a projectes que contribuïsquen a la transició ecològica i un altre 25 % per a projectes que contribuïsquen a la transició digital.  
3. La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana.  
  
4. En aplicació de l'article 11.6 del Decret 77/2019, els eventuals augments sobrevinguts en el crèdit disponible possibilitaran que es dicten resolucions de concessió complementàries per a aquelles sol·licituds que, complint tots els requisits, hagueren sigut denegades per esgotament d'aquest.  
5. L'alteració de la distribució estimativa de la dotació (incloent els percentatges de reserva) no necessitarà d'una nova convocatòria. No obstant això, aquesta alteració serà objecte de publicació en el Diari Oficial de la Generalitat Valenciana.  
6. La publicitat a què fan referència els apartats anteriors no implicarà l'obertura de termini per a presentar noves sol·licituds ni l'inici de nou còmput de termini per a resoldre.  
  
Tercer. Persones beneficiàries  
1. Podran ser beneficiàries d'aquestes subvencions les persones que es constituïsquen en personal treballador autònom o per compte propi, incloent-hi els membres de societats civils i de comunitats de béns.  
  
2. No podran obtindre la condició de beneficiàries:  
a) Les persones en qui concórrega alguna de les prohibicions previstes en els apartats 2 i 3 de l'article 13 de la Llei 38/2003, de 17 de novembre, general de subvencions.  
b) Les persones que hagueren resultat beneficiàries de l'ajuda EAUTOE 2022 o de l'ajuda EAUTOP 2022.  
c) Les persones treballadores autònomes que mantinguen ininterrompudament l'alta en el règim especial de treballadors autònoms des d'abans de gener de 2023, encara que inicien una nova activitat.  
3. Queden excloses les persones sòcies de societats mercantils, cooperatives i societats laborals, el personal autònom col·laborador, i els qui operen en els sectors de la pesca i l'aqüicultura, regulats en el Reglament (CE) 104/2000, del Consell.  
  
Quart. Condicions per a la concessió de la subvenció  
La concessió de la subvenció requerirà:  
a) Haver iniciat l'activitat autònoma en el període comprés entre l'1 de gener de 2023 i el 28 de febrer de 2023. A aquest efecte es considerarà com a data d'inici la que conste en el document de Declaració d'Alta en el Cens d'Obligats Tributaris (models 036 o 037). En el cas que la persona sol·licitant ja haguera estat constituïda en personal treballador autònom amb anterioritat i, havent sigut baixa, torne a constituir-se en personal treballador autònom, es requerirà que l'activitat autònoma que inicia en el període indicat siga diferent de la que realitzava anteriorment, no podent simultaniejar-se ambdues i havent d'aportar certificat de l'IAE de 2022 i de 2023 on figuren les activitats desenvolupades.  
  
b) Mantindre la inscripció en LABORA Servei Valencià d'Ocupació i Formació fins a l'inici de l'activitat. No s'entendrà complit aquest requisit si la inscripció es produeix el mateix dia en què s'inicia l'activitat autònoma.  
c) Figurar d'alta en el cens d'obligats tributaris i en el règim especial de treballadors autònoms o equivalent amb caràcter previ a la presentació de la sol·licitud.  
d) El projecte ha de reunir condicions de viabilitat tècnica, econòmica i financera, la qual cosa necessitarà l'informe de qualsevol de les entitats, públiques o privades, incloses en el Mapa d'entitats de l'ecosistema emprenedor de la Comunitat Valenciana.  
e) Complir almenys una de les següents condicions:  
1) Desenvolupar l'activitat en algun dels municipis destinataris en 2022 del Fons de cooperació municipal per a la lluita contra el despoblament dels municipis de la Comunitat Valenciana, esmentats en l'annex;  
2) Desenvolupar una activitat que contribuïsca a la transició ecològica o a la transició digital, la qual cosa requerirà informe de qualsevol de les entitats, públiques o privades, incloses en el Mapa d'entitats de l'ecosistema emprenedor de la Comunitat Valenciana.  
f) Garantir el ple compliment del principi de «no causar perjudici significatiu» (principi «do no significant harm'DNSH»), d'acord amb el que es preveu en el Pla de recuperació, transformació i resiliència, en la Decisió d'execució del Consell relativa a l'aprovació de l'avaluació del Pla de recuperació i resiliència d'Espanya (Council Implementing Decision'CID) i en el Reglament (UE) 2021/241 del Parlament Europeu i del Consell, de 12 de febrer de 2021 i la seua normativa de desenvolupament.  
  
Cinqué. Quantia de la subvenció  
1. L'import de la subvenció ascendirà a 5.000 euros a preu fet per persona beneficiària.  
2. Aquesta quantitat té la consideració de mòdul a l'efecte de la determinació de l'import de la subvenció i de la seua justificació, que s'efectuarà pel règim de mòduls, d'acord amb el que s'estableix en els articles 76 a 79 del Reglament de la Llei general de subvencions, aprovat pel Reial decret 887/2006, de 21 de juliol. El mòdul s'ha configurat considerant el cost unitari per persona participant en el programa segons l'informe de mòduls realitzat pel Servei Públic d'Ocupació Estatal per al càlcul que ha fixat els costos unitaris.  
  
  
Sisé. Forma i termini de presentació de sol·licituds  
1. La sol·licitud (comprensiva així mateix de la documentació exigida en el resolc seté) es presentarà preferentment de manera telemàtica en la seu electrònica de la Generalitat Valenciana, a través del procediment habilitat a aquest efecte i denominat «EAUTOP 2023 subvencions destinades a fomentar nous projectes territorials per al reequilibri i l'equitat - emprenedoria i microempreses». En la pàgina web de LABORA (http://www.labora.gva.es/ciutadania/busque-ajudes-subvencions/ajudes-foment-de-l-ocupacio), estarà disponible la informació sobre la convocatòria i s'habilitarà l'accés a la seu electrònica per a formular la sol·licitud, sense perjudici de poder presentar-la davant la corresponent direcció territorial de LABORA Servei Valencià d'Ocupació i Formació i restants llocs previstos en la normativa de procediment administratiu comú, utilitzant els impresos normalitzats localitzats en l'esmentada adreça d'internet. Qualsevol sol·licitud presentada seguint un procediment diferent dels descrits ací serà inadmesa.  
  
2. Per a la tramitació telemàtica s'haurà de disposar de signatura electrònica avançada, amb el certificat reconegut per a ciutadans (persona física) admés per la seu electrònica de la Generalitat (https://sede.gva.es). Si la sol·licitud es presenta telemàticament per representant, aquest haurà d'estar prèviament autoritzat a través del registre de representants: https://www.accv.es/ciudadanos/registro-de-representantes/.  
3. El termini per a la presentació de sol·licituds s'iniciarà el dia 25 de gener de 2023 i finalitzarà el 31 de març de 2023.  
  
Seté. Documentació que ha d'acompanyar la sol·licitud  
1. Les sol·licituds hauran d'acompanyar-se de la següent documentació:  
a) Si la sol·licitud es presenta de forma no telemàtica mitjançant representant, acreditació de la representació.  
b) Dades de domiciliació bancària: en el cas de nou compte bancari, haurà de comunicar-lo, preferentment de manera telemàtica a través del procediment habilitat a aquest efecte i denominat «Procediment per a tramitar altes i baixes de les domiciliacions bancàries» (https://www.gva.es/es/inicio/procedimientos'id\_proc=22796&version=amp), sense perjudici de poder adjuntar el model normalitzat (0007) disponible en la web de l'ajuda.  
c) Declaració responsable sobre altres ajudes rebudes per als mateixos costos subvencionables o el mateix fet subvencionable o de no haver-ne obtingut cap, a fi de comprovar que no se superen els límits establits en la normativa sobre ajudes de minimis.  
d) Declaració responsable de no estar incursa en les prohibicions per a obtindre la condició de beneficiària ni per a ser receptora del pagament a què fan referència els apartats 2 i 3 de l'article 13 i l'apartat 5 de l'article 34 de la Llei 38/2003, segons model normalitzat.  
e) Declaració responsable de les ajudes de minimis concedides a la persona sol·licitant durant els dos exercicis fiscals anteriors i durant l'exercici fiscal en curs, segons model normalitzat.  
f) Informe de qualsevol de les entitats, públiques o privades, incloses en el Mapa d'entitats de l'ecosistema emprenedor de la Comunitat Valenciana, relatiu al fet que el projecte reuneix condicions de viabilitat tècnica, econòmica i financera (que haurà d'incloure com a annex la fitxa resum que estarà disponible en la web de LABORA) i, si és el cas, que contribuirà a la transició ecològica i digital, justificant qualsevol d'aquestes circumstàncies.  
g) Declaració d'alta en el cens d'obligats tributaris (models 036 o 037) o Document Únic Electrònic CIRCE amb codi segur de verificació.  
h) Resolució o certificació de la Tresoreria General de la Seguretat Social relativa a la inclusió en el Règim especial de treballadors autònoms. En el cas de professionals col·legiats, alta en la mutualitat del col·legi professional corresponent; la condició d'exercents s'acreditarà mitjançant certificat de l'Agència Estatal de l'Administració Tributària en el qual consten les altes i baixes en el cens d'obligats tributaris.  
  
i) Declaració responsable d'adequació al principi de «no causar perjudici significatiu» (principi «do no significant harm'DNSH»), d'acord amb l'article 2.6 del Reglament (UE) 2021/241 del Parlament Europeu i del Consell, de 12 de febrer de 2021, segons model normalitzat. Aquesta declaració se subjectarà a la Guia tècnica sobre l'aplicació del principi de «no causar un perjudici significatiu», segons Comunicació de la Comissió Europea (2021/C 58/01).  
j) Justificant de l'emplenament del formulari inicial d'indicadors, que haurà d'aportar-se signat per la persona sol·licitant. (En la web de LABORA relativa a l'ajuda EAUTOP 2023 està disponible l'enllaç per a procedir a emplenar aquest formulari i el justificant que es generarà després del seu emplenament és el que cal aportar signat per la persona sol·licitant).  
2. Llevat que conste l'oposició expressa de la persona sol·licitant (i en aquest cas haurà d'aportar la corresponent documentació acreditativa), LABORA Servei Valencià d'Ocupació i Formació sol·licitarà a través de la Plataforma autonòmica d'intermediació (PAI) i altres sistemes habilitats a aquest efecte la informació relativa al següent:  
a) Identitat de la persona física sol·licitant i, si és el cas, del seu representant.  
b) Vida laboral, certificada per la Tresoreria de la Seguretat Social.  
c) Certificació positiva de l'Agència Estatal de l'Administració Tributària, de la conselleria competent en matèria d'Hisenda i de la Tresoreria General de la Seguretat Social, de trobar-se al corrent en el compliment de les obligacions tributàries i amb la Seguretat Social.  
  
d) Inscripció en LABORA Servei Valencià d'Ocupació i Formació fins a l'inici de l'activitat.  
e) Si és el cas, certificat o resolució acreditativa de la diversitat funcional de la persona sol·licitant.  
f) Qualsevol altra dada que puga resultar exigible, d'acord amb la normativa europea d'aplicació.  
g) Certificats tributaris d'IAE de 2022 i de 2023 on figuren les activitats desenvolupades.  
3. La sol·licitud, els formularis normalitzats per a la tramitació d'aquestes subvencions i l'enllaç per a emplenar el formulari inicial d'indicadors (una vegada emplenat es generarà un justificant, que haurà d'aportar-se signat per la persona sol·licitant) es troben disponibles en la web de LABORA (http://www.labora.gva.es/ciutadania/busque-ajudes-subvencions/ajudes-foment-de-l-ocupacio).  
  
Huité. Instrucció del procediment  
1. La instrucció correspondrà als serveis territorials competents en matèria d'ocupació de LABORA Servei Valencià d'Ocupació i Formació.  
2. Examinades les sol·licituds, l'òrgan instructor emetrà informe on farà constar que les persones beneficiàries compleixen tots els requisits necessaris per a la concessió de les ajudes.  
3. En cada direcció territorial de LABORA Servei Valencià d'Ocupació i Formació es constituirà un òrgan col·legiat integrat per la persona titular del servei territorial competent en matèria d'ocupació o persona que designe per a la seua substitució, que el presidirà; dues vocals; i una persona que ostentarà la secretaria, amb veu però sense vot. La designació de les persones que ocupen les vocalies i la secretaria s'efectuarà per la persona titular de la direcció territorial de LABORA Servei Valencià d'Ocupació i Formació entre funcionaris adscrits al servei territorial competent en matèria d'ocupació. Es procurarà que la composició de l'òrgan col·legiat s'ajuste al principi d'equilibri per raó de sexe.  
4. L'òrgan col·legiat emetrà periòdicament informes on es concrete el resultat de les avaluacions efectuades en relació amb els períodes de temps que considere.  
5. Les persones que intervinguen en la instrucció manifestaran de manera expressa l'absència de conflicte d'interés o de causa d'abstenció.  
6. Les propostes de concessió es formularan a l'òrgan concedent per l'òrgan col·legiat a través de l'òrgan instructor.  
  
Nové. Criteris de valoració de les sol·licituds  
1. La concessió d'aquestes subvencions es tramitarà en règim de concurrència competitiva, per a la qual cosa es tindrà en compte com a únic criteri el moment en què s'haja presentat en qualsevol dels registres previstos en la normativa de procediment administratiu comú la sol·licitud i la totalitat de la documentació exigida per la convocatòria.  
  
2. En cas que diferents expedients tinguen la mateixa data de criteri i no resulte possible prioritzar-los per hora de presentació, es prioritzaran les sol·licituds presentades per persones amb diversitat funcional (prioritzades segons major grau de discapacitat), si no n'hi ha, per dones (prioritzant, per aquest ordre, les dones víctimes de violència de gènere, de violència sexual i de tràfic). Si després d'aplicar tals criteris l'empat persisteix, es prioritzarà en funció de la data de sol·licitud més antiga i, si d'aquesta manera tampoc es resol l'empat, en funció del número d'expedient més baix.  
  
Desé. Resolució i recursos  
1. La competència per a resoldre sobre les sol·licituds presentades correspon per delegació a la persona titular de la direcció territorial de LABORA Servei Valencià d'Ocupació i Formació corresponent.  
  
2. La resolució de concessió determinarà la quantia concedida i incorporarà, si escau, les condicions, obligacions i determinacions accessòries a què haja de subjectar-se el beneficiari.  
3. La resolució contindrà informació de l'import previst de l'ajuda en equivalent de subvenció bruta, així com del seu caràcter de minimis, fent referència expressa al títol i a la publicació del Reglament en el DOUE.  
4. La resolució posarà fi a la via administrativa i en contra podrà interposar-se recurs potestatiu de reposició davant el mateix òrgan en el termini d'un mes a partir de l'endemà de la seua notificació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o recurs contenciós administratiu en el termini de dos mesos davant el corresponent jutjat contenciós administratiu de la Comunitat Valenciana, de conformitat amb l'article 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Onzé. Termini per a resoldre  
El termini per a resoldre i notificar la resolució procedent serà de sis mesos comptats a partir de l'endemà de l'entrada de la sol·licitud en qualsevol dels registres de LABORA Servei Valencià d'Ocupació i Formació. Transcorregut aquest termini sense que s'haja dictat i notificat resolució expressa, es produirà el silenci administratiu i la sol·licitud podrà entendre's desestimada.  
  
Dotzé. Mitjà de notificació  
1. En el cas que la persona sol·licitant haja optat per rebre comunicacions preferentment per mitjans electrònics, la notificació de les resolucions i actes de tràmit es practicaran a través de la seu electrònica de la Generalitat (https://sede.gva.es), per a la qual cosa el sol·licitant haurà de disposar de signatura electrònica avançada, amb el certificat reconegut per a ciutadans (persona física). A aquest fi es remetrà un avís a l'adreça de correu electrònic que figure en l'expedient, on s'informarà de la posada a la disposició d'una notificació en la seu electrònica esmentada. La falta de pràctica de l'avís no impedirà que la notificació siga considerada plenament vàlida.  
2. En cas que la persona sol·licitant no haja optat per rebre comunicacions preferentment per mitjans electrònics, la notificació es practicarà per correu certificat.  
  
Tretzé. Liquidació i pagament  
La liquidació de les ajudes s'efectuarà una vegada justificades amb la documentació presentada junt amb la sol·licitud les condicions establides; es lliurarà d'una sola vegada l'import de l'ajuda després que es dicte la resolució de concessió.  
  
Catorzé. Obligacions de les persones beneficiàries  
A més del que es disposa en l'article 14 de la Llei general de subvencions, són obligacions de les persones beneficiàries:  
a) Mantindre l'activitat per compte propi i l'alta en el règim especial de treballadors autònoms o equivalent fins a 6 mesos després de la data d'efectes de l'alta en aquest règim, podent integrar-se durant aquest període en les estructures a què fa referència el punt 3 del resolc tercer.  
b) Acreditar la realització de l'activitat que fonamenta la concessió de l'ajuda, així com el compliment dels requisits i de les condicions que determinen aqueixa concessió.  
c) Facilitar totes les dades i informació, en qüestions relacionades amb les subvencions concedides, que li siga requerida per LABORA Servei Valencià d'Ocupació i Formació. Per a donar compliment a qualsevol requeriment de documentació, aquesta haurà d'aportar-se a través de l'enllaç d?«Aportació de documentació a un expedient obert de LABORA» (https://www.gva.es/es/inicio/procedimientos'id\_proc=18651&version=amp) que està disponible en la web de l'ajuda.  
  
d) Comunicar a LABORA Servei Valencià d'Ocupació i Formació la sol·licitud o obtenció d'altres subvencions o ajudes per a la mateixa finalitat; així com qualsevol incidència o variació que es produïsca en relació amb la subvenció concedida.  
e) Com que aquestes ajudes estan cofinançades pel «Mecanisme de recuperació i resiliència», la documentació justificativa (inclosos els documents electrònics) haurà de conservar-se durant un període de tres anys a partir del pagament del saldo, tal com es defineix en l'article 132 del Reglament financer al qual remet l'article 22.2.f del Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència.  
  
f) A l'efecte de difusió pública, en estar les ajudes cofinançades pel Mecanisme de recuperació i resiliència, el beneficiari estarà subjecte a les normes d'informació, comunicació i publicitat que estableix el Reglament (UE) núm. 2021/241, del Parlament Europeu i del Consell, de 12 de febrer de 2021. Entre aquestes normes cal destacar que els perceptors d'aquests fons faran esment de l'origen d'aquest finançament i vetlaran per donar-li visibilitat, fins i tot, quan siga procedent, mitjançant l'emblema de la Unió i una declaració de finançament adequat que indique «finançat per la Unió Europea - NextGenerationEU».  
  
g) Complir les obligacions de transparència establides en la legislació bàsica, de conformitat amb el que es disposa en la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i en l'article 18 de la Llei general de subvencions:  
1. Totes les persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. Les persones beneficiàries de subvencions estan obligades a subministrar a l'entitat concedent, amb un requeriment previ, tota la informació que siga necessària per al compliment de les obligacions previstes en la llei de transparència que aquesta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haja sigut atés, l'òrgan que ha realitzat el requeriment podrà acordar, amb advertiment i audiència a l'interessat previs, la imposició de multes coercitives en els termes previstos en l'article 5 de la Llei 1/2022.  
h) Aportar, en el termini d'un mes després de la finalització del període de manteniment de l'activitat per compte propi, una declaració en model normalitzat sobre el compliment de les obligacions de transparència a què fa referència la lletra anterior. Aquesta aportació de documentació haurà de realitzar-se a través de l'enllaç d?«Aportació de documentació a un expedient obert de LABORA» (https://www.gva.es/es/inicio/procedimientos'id\_proc=18673&version=amp) que està disponible en la web de l'ajuda.  
  
Quinzé. Resolució d'incidències  
La persona titular de la Direcció General de LABORA o òrgan en què aquesta delegue tindrà la competència per a resoldre les incidències de qualsevol naturalesa que es produïsquen després de la concessió de les ajudes.  
  
Setzé. Reintegrament de les subvencions  
1. Donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'aquesta, els casos contemplats en l'article 37 de la Llei 38/2003. En particular, serà procedent el reintegrament de l'ajuda per incompliment de l'obligació del període exigit de manteniment de l'activitat i l'alta en el règim especial de treballadors autònoms, així com per incompliment del principi de «no causar perjudici significatiu».  
2. No obstant això, l'incompliment de l'obligació de manteniment de l'activitat per compte propi i l'alta en el règim especial de treballadors autònoms o equivalent determinarà el reintegrament de la subvenció concedida de manera proporcional al mateix temps que reste per a completar aquest període, sempre que l'activitat s'haja mantingut durant almenys 4 mesos (aquest període mínim no serà aplicable als casos de força major) i el beneficiari acredite una actuació inequívocament tendent a la satisfacció dels seus compromisos.  
3. El que es disposa en els apartats anteriors serà aplicable sense perjudici de la possible qualificació dels fets com a infracció administrativa i incoació del procediment sancionador, d'acord amb els articles 52 i següents de la Llei general de subvencions, i els articles 173 i següents de la Llei 1/2015.  
4. De conformitat amb l'article 35 de la Llei 2/2015, l'incompliment del que es disposa en la lletra f) del resolc catorzé podrà comportar el reintegrament total o parcial de la subvenció concedida, amb procediment sancionador previ que se sotmetrà al que es disposa en el títol III de la Llei 2/2015.  
  
Disseté. Comprovació i pla de control  
1. Correspondrà a les direccions territorials de LABORA dur a terme la funció de comprovació i control de les subvencions concedides. A aquest efecte, es consultaran a través de les aplicacions informàtiques corresponents les bases de dades que continguen la informació (relativa a vida laboral, discapacitat, identitat, inscripció en el servei públic d'ocupació, etc.) necessària per a resoldre la sol·licitud presentada.  
  
2. A l'efecte del que es disposa en la lletra j) de l'article 165.2 de la Llei 1/2015 i de conformitat amb l'article 2.3 de la Llei 3/2000, de 17 d'abril, per la qual es crea el Servei Valencià d'Ocupació i Formació, les direccions territorials de LABORA:  
a) accediran a la vida laboral del 100 % de les persones beneficiàries que s'han constituït com a personal treballador autònom a fi de comprovar el període de manteniment d'activitat per compte propi i en alta en el RETA exigit.  
b) efectuaran verificacions in situ d'almenys el 3 % de les persones beneficiàries per a comprovar la realitat material de l'activitat.  
c) verificaran el compliment del principi de «no causar perjudici significatiu» mitjançant la revisió de les declaracions responsables de les persones beneficiàries i, si és el cas, proposant mesures correctores que asseguren la seua adequada implementació.  
3. La persona beneficiària estarà obligada a sotmetre's a les actuacions de control financer previstes en els articles 113 i següents de la Llei 1/2015 i en els articles 44 i següents de la Llei 38/2003, així com les que puguen dur a terme les institucions europees.  
4. En tot cas les entitats beneficiàries preveuran mecanismes de verificació del compliment del principi de «no causar perjudici significatiu» (principi «do no significant harm'DNSH») i mesures correctores per a assegurar la seua implementació, del que deixaran constància en la sol·licitud de la subvenció.  
  
Dihuité. Dret de la competència  
1. En el cas d'activitats que s'emmarquen en la producció primària de productes agrícoles, resultarà d'aplicació el Reglament (UE) 1408/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis en el sector agrícola (DOUE L352 de 24.12.2013), modificat pel Reglament (UE) 316/2019 de la Comissió, de 21 de febrer de 2019 (DOUE L51 de 22.02.2019). Per a la resta d'activitats (excloses la pesca i l'aqüicultura), resultarà d'aplicació el Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L352 de 24.12.2013), modificat pel Reglament (UE) 972/2020 de la Comissió, de 2 de juliol de 2020 (DOUE L215 de 07.07.2020).  
  
2. En aplicació de la normativa indicada en el punt anterior, l'import total de les ajudes de minimis concedides a una única empresa dedicada a la producció primària de productes agrícoles no excedirà de 20.000 euros durant qualsevol període de tres exercicis fiscals. L'import acumulat de les ajudes de minimis concedides per Espanya a empreses actives en la producció primària de productes agrícoles durant un període qualsevol de tres exercicis fiscals no excedirà del topall nacional de 400.706.633 euros indicat en l'annex del Reglament (UE) 1408/2013 de la Comissió. En la resta de casos, l'import total de les ajudes de minimis concedides a una única empresa no excedirà de 200.000 euros; no obstant això, si l'activitat consisteix en operacions de transport de mercaderies per carretera aquest límit se situa en 100.000 euros.  
  
  
Dinové. Incompatibilitat i acumulació d'ajudes  
1. Amb independència de la seua subjecció al Reglament (UE) 1408/2013 de la Comissió o al Reglament (UE) 1407/2013 de la Comissió, aquestes ajudes són incompatibles amb qualsevol altra per al mateix fet subvencionable, excepte la bonificació de quotes a la Seguretat Social.  
2. Atés que LABORA no pot garantir que en aquestes ajudes la producció primària de productes agrícoles no es beneficiaria de les ajudes de minimis concedides conformement al Reglament (UE) 1407/2013 de la Comissió, si l'empresa beneficiària opera tant en el sector de la producció primària de productes agrícoles com en un o més sectors o desenvolupa altres activitats incloses en l'àmbit d'aplicació del Reglament (UE) 1407/2013, de la Comissió, no resultarà possible acumular les ajudes subjectes al Reglament (UE) 1408/2013 de la Comissió amb altres ajudes subjectes al Reglament (UE) 1407/2013 de la Comissió.  
  
3. Atés que LABORA no pot garantir que en aquestes ajudes la producció primària de productes agrícoles no es beneficiaria de les ajudes de minimis concedides conformement al Reglament (CE) número 875/2007, de la Comissió, de 24 de juliol, si l'empresa beneficiària opera tant en el sector de la producció primària de productes agrícoles com en els sectors de la pesca i l'aqüicultura, no resultarà possible acumular les ajudes subjectes al Reglament (UE) 1408/2013 de la Comissió amb altres ajudes subjectes al Reglament (CE) número 875/2007, de la Comissió.  
4. En el cas de subjecció al Reglament (UE) 1407/2013 de la Comissió, les ajudes podran acumular-se amb les ajudes de minimis concedides conformement al Reglament (UE) 360/2012 de la Comissió fins al límit màxim establit en aquest últim reglament. Podran acumular-se amb ajudes de minimis concedides conformement a altres reglaments de minimis (amb l'excepció de l'indicat en els apartats 2 i 3) fins al límit màxim pertinent que s'estableix en l'apartat 2 de l'article 3 del Reglament (UE) 1407/2013 de la Comissió.  
5. Les ajudes de minimis concedides conformement al Reglament (UE) 1407/2013 de la Comissió no s'acumularan amb cap ajuda estatal en relació amb les mateixes despeses subvencionables o amb ajuda estatal per a la mateixa mesura de finançament de risc, si aquesta acumulació excedira de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics podran acumular-se amb altres ajudes estatals concedides en virtut d'un reglament d'exempció per categories o d'una decisió adoptats per la Comissió. A aquest efecte, aquesta convocatòria requereix la presentació d'una declaració responsable sobre altres ajudes de minimis (subjectes a aquest o altres reglaments de minimis) concedides al beneficiari durant els dos exercicis fiscals anteriors i durant l'exercici fiscal en curs. Així mateix, requereix la presentació d'una altra declaració responsable sobre altres ajudes rebudes per als mateixos costos subvencionables o ajuda estatal per a la mateixa mesura de finançament de risc, a fi de comprovar que no se superen els límits de l'apartat 2 de l'article 5 del Reglament (UE) 1407/2013, de la Comissió.  
  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 29 de diciembre 2022.- El conseller de Economia Sostenible, Sectors Productius, Comerç i Treball: Rafael Climent González.  
  
  
  
ANNEX  
  
Ademuz València  
Aielo de Rugat València  
Aín Castelló  
Albocàsser Castelló  
Alcocer de Planes Alacant  
Alcoleja Alacant  
Alcublas València  
Alcudia de Veo Castelló  
Algimia de Almonacid Castelló  
Almedíjar Castelló  
Almiserà València  
Almudaina Alacant  
Alpuente València  
Andilla València  
Antella València  
Arañuel Castelló  
Aras de los Olmos València  
Ares del Maestrat Castelló  
Argelita Castelló  
Atzeneta del Maestrat Castelló  
Ayódar Castelló  
Ayora València  
Azuébar Castelló  
Balones Alacant  
Barracas Castelló  
Bejís Castelló  
Bellús València  
Benafer Castelló  
Benafigos Castelló  
Benagéber València  
Benasau Alacant  
Benassal Castelló  
Beniardà Alacant  
Beniarrés Alacant  
Beniatjar València  
Benifallim Alacant  
Benifato Alacant  
Benillup Alacant  
Benimassot Alacant  
Benissuera València  
Bicorp València  
Bufali València  
Bugarra València  
Calles València  
Camporrobles València  
Canet lo Roig Castelló  
Carrícola València  
Casas Altas València  
Casas Bajas València  
Castell de Cabres Castelló  
Castell de Castells Alacant  
Castell de Guadalest Alacant  
Castellfort Castelló  
Castellnovo Castelló  
Castellonet de la Conquesta València  
Castielfabib València  
Castillo de Villamalefa Castelló  
Catí Castelló  
Caudete de las Fuentes València  
Caudiel Castelló  
Cervera del Maestre Castelló  
Chelva València  
Chera València  
Chóvar Castelló  
Chulilla València  
Cinctorres Castelló  
Cirat Castelló  
Cofrentes València  
Confrides Alacant  
Cortes de Arenoso Castelló  
Cortes de Pallás València  
Coves de Vinromà, les Castelló  
Culla Castelló  
Domeño València  
Dos Aguas València  
Espadilla Castelló  
Estubeny València  
Facheca Alacant  
Famorca Alacant  
Fanzara Castelló  
Forcall Castelló  
Fuente la Reina Castelló  
Fuentes de Ayódar Castelló  
Gaibiel Castelló  
Gátova València  
Geldo Castelló  
Gestalgar València  
Gorga Alacant  
Granja de la Costera, la València  
Herbers Castelló  
Higueras Castelló  
Higueruelas València  
Jalance València  
Jarafuel València  
Llaurí València  
Llocnou de la Corona València  
Llucena Castelló  
Losa del Obispo València  
Ludiente Castelló  
Mata de Morella, la Castelló  
Matet Castelló  
Millares València  
Millena Alacant  
Montán Castelló  
Montanejos Castelló  
Morella Castelló  
Olocau del Rey Castelló  
l'Orxa Alacant  
Otos València  
Palanques Castelló  
Pavías Castelló  
Pedralba València  
Penàguila Alacant  
Pina de Montalgrao Castelló  
Pinet València  
Planes Alacant  
Pobla de Benifassà, la Castelló  
Portell de Morella Castelló  
Puebla de Arenoso Castelló  
Puebla de San Miguel València  
Quatretondeta Alacant  
Quesa València  
Rossell Castelló  
Rugat València  
Sacañet Castelló  
Salzadella, la Castelló  
Segart València  
Sella Alacant  
Sempere València  
Serratella, la Castelló  
Sierra Engarcerán Castelló  
Sinarcas València  
Sot de Chera València  
Tàrbena Alacant  
Teresa Castelló  
Teresa de Cofrentes València  
Terrateig València  
Tírig Castelló  
Titaguas València  
Todolella Castelló  
Toga Castelló  
Tollos Alacant  
Torás Castelló  
Toro, el Castelló  
Torralba del Pinar Castelló  
Torre de les Maçanes, la Alacant  
Torre d'en Besora, la Castelló  
Torre d'en Doménec, la Castelló  
Torrebaja València  
Torrechiva Castelló  
Torrella València  
Tuéjar València  
Useres. les Castelló  
Vall d'Alcalà, la Alacant  
Vall de Almonacid Castelló  
Vall de Gallinera Alacant  
Vall d'Ebo, l'Alacant  
Vallanca València  
Vallat Castelló  
Vallés València  
Vallibona Castelló  
Venta del Moro València  
Vilafranca Castelló  
Vilanova d'Alcolea Castelló  
Vilar de Canes Castelló  
Villahermosa del Río Castelló  
Villamalur Castelló  
Villanueva de Viver Castelló  
Villar del Arzobispo València  
Villargordo del Cabriel València  
Villores Castelló  
Vistabella del Maestrat Castelló  
Xert Castelló  
Xodos Castelló  
Yesa, la València  
Zarra València  
Zorita del Maestrazgo Castelló  
Zucaina Castelló